**23 March, 2020.**

Hello everyone!!!

I hope you all had a nice weekend! The earthquake on Monday morning wasn't a nice experience, but I hope you all are well and are not upset. We cannot control the nature and sometimes it surprises us.

Nadam se da ste ugodno proveli vikend! Potres u ponedjeljak ujutro nije bio ugodno iskustvo, ali nadam se da ste sada svi dobro i da niste više uznemireni. Ne možemo kontrolirati prirodu, i ona nas ponekad iznenadi.

Danas ćemo se baviti superlativom, odnosno naučit ćemo izraziti na EJ kako je nešto najbolje, naj... od nečeg drugog. (UDŽBENIK STR. 67)

Ako imam lijep cvijet, imamo i ljepši cvijet (komparativ), pa imamo i najljepši cvijet (superlativ). Znači kada uspoređujemo 3 stvari, ili radimo poredak više stvari, superlativom izražavamo da je nešto ustvari bolje od ostalih dviju stvari.

(prepiši u bilježnicu plan ploče, sve rečenice kosim slovima)

**PLAN PLOČE:**

***Superlative***

**PREPISATI ZELENKASTI OKVIR U BILJEŽNICU IZ UDŽBENIKA.**

*Example:*

*a nice flower – a nicer flower – the nicest flower*

*(lijep cvijet – ljepši cvijet – najljepši cvijet)*

*a busy street – a busier street – the busiest street*

*(prometna ulica – prometnija ulica – najprometnija ulica)*

*an old church – an older church – the oldest church*

*(stara crkva – starija crkva – najstarija crkva)*

* Koju riječ dodajemo iza pridjeva kad uspoređujemo dvije stvari (komparativ)? THAN
* Tako isto, sigurno ste primijetili u zelenom okviru s gramatikom, da se i nakon pridjeva u superlativu dodaje nešto. Dodaje se OF ili IN, ovisno o pridjevu.

Zapišite:

*OF = OD IN = U*

Dakle zapišimo:

*Superlativ se tvori tako da se pridjevu doda nastavak –est i prijedlog of ili in.*

* Također ste u okviru primijetili da se još nešto događa s nastavcima.
* Pridjev **large** (koji završava na slovo **e**) dobio je samo nastavak **–st.**
* Kratkom pridjevu **big** se isto kao i u komparativu dupla zadnje slovo pa će u superlativu glasiti **the biggest of** ili **the biggest in**.

*Primjeri:*

*Comparative: My house is bigger than yours. (=Moja kuća je veća od tvoje.)*

*Superlative: My house is the biggest in the street. (=Moja kuća je najveća u ulici.)*

Comparative: Your bread is tastier than mine. (=Tvoj kruh je ukusniji od moga.)

*Superlative: Your bread is the tastiest in the neighbourhood. (=Tvoj kruh je najukusniji u susjedstvu.)*

*I bought a cheap car. You car is cheaper than mine. Mike's car is the cheapest of them all.*

* Kao i kod komparativa, i u superlativu imamo duže pridjeve, naravno. Možda ste primijetili, njihov superlativ se tvori drugačije nego kod kratkih pridjeva.
* Kako? Što se dodaje pridjevu? Provjerite u udžbeniku. Dodaje se prilog MOST (što bi u hrvatskom otprilike imalo značenje NAJ u svom slučaj.)

*Primjer dužih pridjeva* (gdje samo utvrđujemo što je najbolje, nema izravne usporedbe):

*Her T-shirt is the most expensive in the store. (Njena majica je najskuplja u trgovini.)*

*The most famous book of Mato Lovrak is Družba Pere Kvržice.*

*The most crowded restaurants are in the centre of London. / The most crowded restaurant in the centre of London is „Bond“.*

* Jeste li primijetili da osim ovih pridjeva koji se tvore „pravilno“, imamo i one koji se tvore nepravilno? To su isti oni kao i u komparativu.

*Nepravilni pridjevi:*

*Primjer: good – better – the best (superlative)*

*bad – worse – the worst (sueperlative)*

* Obratite pažnju na Spelling rules na rubnici u užb, str 67. **Prepišite!!**
* Riješite zadatke 6. i 7 u udžbeniku. Pošalji te mi fotku u svoje mape ili Chat.
* Riješite zadatke 1 i 2. u RB str 34. Pošaljite mi fotku u svoje mape ili Chat. Tko se osjeća spremnim, neka su uhvati ukoštac i sa zadacima 3 i 4. (Nije obavezno)
* Za dodatnu zabavnu provjeru poigraj se na stranici <https://learnenglishkids.britishcouncil.org/grammar-practice/comparatives-and-superlatives>

drugu igru po redu. **(Game)** Slobodno pročitaš i tekst na stranici o komparativu i superlativu.

**2. sat**

str. 68 u udžbeniku – *Street food around the world*

* Napiši naslov u bilježnici.
* Zabilježi nepoznate riječi iz tekstova i zapiši. (Podsjećam na word list na str. 174 u udžb., ako je netko zaboravio ili možete koristiti neki rječnik ili online rječnik.)
* Otvori svoj digitalni udžbenik i riješi zadatak 1. i 2. Nauči čitati tekstove. Snimi se kako čitaš tekstove i usporedi sa snimkom iz digitalnog udžbenika. Jesi li zadovoljna/zadovoljan? Je li potrebno još malo provježbati čitanje?
* Ako uspiješ, pošalji mi najbolju snimku svog čitanja na mail: viktorija.tomsic@skole.hr

Ako želiš malo istraživati o popularnoj hrani diljem svijeta, pogledaj web stranicu:  
<https://www.tasteatlas.com/search>